<classify> GUIZHOU, CHINA MWANAFUNZI nchini China ambaye alikuwa akila wali na pilipilikwa miaka mitano ili aweze kuweka akiba ya kumwezesha kumtunza ndugu yakemgonjwa amefariki, vyombo vya habari vya China vimeeleza. Hali ngumu iliyokuwa ikimkabili Wu Huayan ambaye alikuwaamefikisha kilo 20 iliishtua Serikali ya China mwaka jana na kuzua mijadalamikali. Oktoba 2019 alilazwa hospitalini baada ya kupata tatizo la kupumua. Michango ilifurika kwa ajili ya kumsaidia kurudi katika afyanjema, lakini kaka yake aliwaambia wana habari kuwa alifariki siku ya Jumatatu. Wu aliliambia gazeti la Chongqing kuwa alivigeukia vyombo vyahabari ili kuomba msaada baada ya kushuhudia baba na bibi yake wakifariki kwakuwa hawakuwa na fedha za kulipa matibabu. Sitaki kushuhudia hayo tena -kusubiri kifo kwa sababu yaumasikini, alisema. Kaka yake, ambaye hakutajwa jina lake, aliliambia gazeti lavijana la Beijing kuwa ndugu yake huyo amefariki akiwa na miaka 24. Mwaka jana, madaktari walisema mwanafunzi huyo wa mwaka watatu alikuwa na maradhi ya moyo na figo kutokana na miaka mitano aliyokuwaakila chakula kidogo sana. MAISHA YAO Wu Huayan na kaka yake waliishi katika mazingira magumu kwamiaka mingi baada ya kufiwa na wazazi wao wakiwa wadogo. Yeye na ndugu yake walilelewa na nyanya na baadaye mjomba nashangazi ambao waliweza kuwapatia Yeni 300 sawa na shilingi za kitanzania100,376 kila mwezi. Sehemu kubwa ya fedha hizo zilitumika kulipa matibabu yandugu yake mdogo ambaye alikuwa anakabiliwa na changamoto za kifua. Hii ilimaanisha Wu alitumia yeni mbili sawa na Shilingi 669kwa siku ambayo ilimwezesha kununua mchele na pili pili kwa miaka mitano. Alipowasili hospitali alikuwa na na urefu wa futi nne na nusu4ft 5in. Madaktari walisema alikuwa katika hali mbaya kutokana naukosefu wa lishe kiasi cha kupoteza asilimia 50 ya nywele zake kichwani. Ndugu hao ambao wanatokea mkoa wa Guizhou, moja ya mikoamasikini zaidi nchini China na kisa hiki kimetoa taswira ya hali mbaya ya umasikininchini China. Japo uchumi wa China umekuwa kwa miongo kadhaa iliyopitaviwango vya umasikini havijapungua, huku takwimu ya kitaifa ya mwaka 2017zikionesha kuwa takribani watu milioni 30.46 wanaoishi katika maeneo yamashambani wanaishi chini ya dola 1.90 kwa siku. Viwango vya ukosefu wa usawa pia viliongezeka huku ripoti yamwaka 2018 ya shirika la fedha duniani,IMF, likisema kuwa China ni moja yamataifa yasiyokuwa na usawa duniani  <topic>: KIMATAIFA 